Watak wantune andhap-asor, ora seneng ngumumake kaluwihane, lan dhemen tetulung marang sapadha-padha, tur tansah ngoyomi marang sing ringkih. Mula akeh sing nresnani. Garwane pirang-pirang. Ana lima sing dianggep onjo sinebut-sebut lan cinandra kanthi becik ana ing Serat Candrarini yasan pujangga Mangkunegara IV. Yaiku Wara Sumbadra, Dewi Manohara, Dewi Ulupi, Dewi Gandawati lan Wara Srikandhi. durung liya-liyane ing antarane kayadene Dewi Larasati. Putri-putri iku, putraning raja lan pandhita. Lan iku uga asor, seneng tetulung lan mbangun ngestoake dhawuh iku, bisa diwuningani antara liya ing lakon Bima Bathok utawa Bima Bumbu. Sawise pandhawa lan Dewi Kunthi uwal saka bebaya diobong ing Bale Sigala-gala dening Kurawa, banjur padha nerusake laku menyang Wukir Retawu. Ing tengah dalan kacarita Pinten lan Tangsen (cilikane Nakula lan Sadewa) padha nangis merga